gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9372, del 30-06-2022 (2022/5997)

RESOLUCIÓ de 21 de juny de 2022, de la Direcció General d'Innovació Educativa i Ordenació, per la qual es publica la llista definitiva de centres educatius que en el curs 2022-2023 podran rebre un/a auxiliar de conversa en llengua estrangera, alemany, francés i italià.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9372

Data del DOGV
:   30-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5997


Data del document
:   21-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 21 de juny de 2022, de la Direcció General d'Innovació Educativa i Ordenació, per la qual es publica la llista definitiva de centres educatius que en el curs 2022-2023 podran rebre un/a auxiliar de conversa en llengua estrangera, alemany, francés i italià. [2022/5997]  
La Direcció General d'Innovació Educativa i Ordenació, a proposta de la comissió de valoració del Servei d'Educació Plurilingüe, dicta la resolució definitiva de centres sol·licitants, ordenats segons la puntuació obtinguda, per a acollir un/a auxiliar de conversa en el curs 2022-2023, conforme s'estableix en l'apartat nové de la Resolució de l'11 d'abril de 2022, de la Direcció General d'Innovació Educativa i Ordenació, per la qual es convoca el procediment de sol·licitud de participació en el procés de selecció dels centres públics que seran proposats al Ministeri d'Educació i Formació Professional per a l'assignació d'auxiliars de conversa en llengües estrangeres per al curs 2022-2023 (DOGV 28.04.2022).  
Es constituirà una llista d'espera ordenada per llengua i per puntuació amb els centres als quals no s'haja proposat l'adjudicació d'auxiliar.  
  
  
València, 21 de juny de 2022.- La directora general d'Innovació Educativa i Ordenació: Reis Gallego Perales.
Diari Oficial de la Generalitat Valenciana


Sumari del DOGV 9501, del 30-12-2022 (2022/12073)

Anunci de les bases que regiran les convocatòries dels processos selectius de consolidació i estabilització d'ocupació temporal que es convoquen, incloses en els processos extraordinaris d'estabilització.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12664


Data del document
:   22-12-2022

Organisme emissor
:   Ajuntament de Les Coves de Vinromà

Tipus de document
:   Anunci

Descriptors 

:   * Coves de Vinromà, les
    * concurs administratiu
    * concurs administratiu

Anunci de les bases que regiran les convocatòries dels processos selectius de consolidació i estabilització d'ocupació temporal que es convoquen, incloses en els processos extraordinaris d'estabilització. [2022/12201]  
S'han signat en data 9 de desembre de 2022 les bases que regiran les convocatòries dels processos selectius de consolidació i estabilització d'ocupació temporal que es convoquin, incloses en els processos extraordinaris d'estabilització prevists en la Llei 20/2021 i publicat el seu text íntegre i fet públic per a general coneixement en el BOP de Castelló núm. 149, de data 13.12.2022 i en la pàgina web de l'Ajuntament de les Coves de Vinromà, per a proveir les places contingudes en l'oferta pública d'ocupació aprovada, i el termini de presentació d'instàncies de les convocatòries és de vint dies hàbils a comptar de l'endemà de la publicació íntegra de les bases específiques en el BOP de Castelló.  
  
  
Les Coves de Vinromà, 22 de desembre de 2022.- L'alcaldessa presidenta: Mònica Nos Orient.
Diari Oficial de la Generalitat Valenciana


Sumari del DOGV 9448, del 13-10-2022 (2022/9285)

Informació pública del recurs contenciós administratiu interposat contra el Decret 106/2022, de 5 d'agost, del Consell, d'ordenació i currículum de l'etapa d'Educació Primària.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9448

Data del DOGV
:   13-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9285


Organisme emissor
:   Conselleria d'Educació, Cultura i Esport

Tipus de document
:   Anunci

Informació pública del recurs contenciós administratiu interposat contra el Decret 106/2022, de 5 d'agost, del Consell, d'ordenació i currículum de l'etapa d'Educació Primària. [2022/9285]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat a aquest centre directiu l'expedient corresponent al procediment següent:  
  
Referència: recurs contenciós administratiu, procediment ordinari 4/303/2022.  
Òrgan jurisdiccional: Tribunal Superior de Justícia de la Comunitat Valenciana.  
Recurrents: Associació Professional de Professors de Religió en Centres Estatals (APPRECE).  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra el Decret 106/2022, de 5 d'agost, del Consell, d'ordenació i currículum de l'etapa d'Educació Primària (DOGV 9402, 10.08.2022).  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en el procediment descrit, a fi que, degudament representades en la forma prevista en els articles 23.2 i 23.3 de la Llei 29/1998, puguen comparéixer en la via jurisdiccional i personar-se en actuacions, en el termini de nou dies, si al seu dret convé, per mitjà d'un escrit dirigit a l'òrgan jurisdiccional esmentat.  
Es fa constar, no obstant això, que la Generalitat, representada pels lletrats de l'Advocacia General, compareix en aquest recurs en defensa del manteniment del decret recorregut.  
  
València, 7 d'octubre de 2022.- La directora general d'Innovació Educativa i Ordenació: Reis Gallego Perales.
Diari Oficial de la Generalitat Valenciana


Sumari del DOGV 9446, del 08-10-2022 (2022/9221)

DECRET 149/2022, de 7 d'octubre, del Consell, pel qual concedeix la Distinció de la Generalitat al Mèrit Científic a Carmen Nájera Domingo.
-------------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9221


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 149/2022, de 7 d'octubre, del Consell, pel qual concedeix la Distinció de la Generalitat al Mèrit Científic a Carmen Nájera Domingo. [2022/9221]  
El Decret 152/2010, d'1 d'octubre, del Consell, va crear la Distinció de la Generalitat al Mèrit Científic per a reconéixer la labor, conducta i trajectòria de totes aquelles persones i entitats compromeses amb la investigació i la ciència a la Comunitat Valenciana.  
La catedràtica de Química Orgànica de la Universitat d'Alacant, Carmen Nájera Domingo, forma part del consell assessor d'algunes de les revistes científiques europees més importants de Química Orgànica i és cofundadora de Medalchemy, SL, empresa associada al Parc Científic de la Universitat d'Alacant, que centra l'interés de la seua investigació en la síntesi d'aminoàcids i molècules bioactives aplicada a la fabricació de nous medicaments.  
Entre els reconeixements rebuts destaca el Premi de Química Orgànica, de la Reial Societat Espanyola de Química (2006); el Premi de la Société Chimique de França (2010); el Premi Medalla Gascó Oliag al Mèrit Professional del Col·legi Oficial de Químics de la Comunitat Valenciana (2014), i la distinció IUPAC Distinguished Women in Chemistry or Chemical Engineering (2015).  
En 2010 va ser nomenada membre de la Reial Acadèmia de Ciències Exactes, Físiques i Naturals, i en 2012, acadèmica de la mateixa institució. Des de l'any 2013 és acadèmica de l'European Academy of Sciences and Arts.  
Per això, com a reconeixement a la seua trajectòria acadèmica i a les seues contribucions científiques en la investigació de l'ús de molècules senzilles com a catalitzadors a la recerca d'una química més sostenible i verda, amb la deliberació prèvia del Consell, en la reunió del dia 7 d'octubre de 2022,  
  
  
DECRETE  
  
Concedir la Distinció de la Generalitat al Mèrit Científic a Carmen Nájera Domingo.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9335, del 10-05-2022 (2022/3392)

Convocatòria i bases del procés selectiu per a proveir en propietat dues places de tècnic d'administració general.
------------------------------------------------------------------------------------------------------------------

### Dades del document

Número de DOGV
:   9335

Data del DOGV
:   10-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3392


Data del document
:   12-04-2022

Organisme emissor
:   Ajuntament de Canet d'en Berenguer

Tipus de document
:   Anunci

Descriptors 

:   * Canet d'En Berenguer
    * concurs administratiu

Convocatòria i bases del procés selectiu per a proveir en propietat dues places de tècnic d'administració general. [2022/3392]  
Segons Decret 2022-1376, s'aprova la convocatòria i les bases per a proveir en propietat dues places de tècnic/a d'administració general (TAG), una per torn de promoció interna i una altra per torn d'accés lliure, i així poder cobrir les necessitats de l'Ajuntament de Canet d'en Berenguer, amb la següents característiques:  
- Grup A, subgrup A1, escala d'administració general, subescala tècnica, categoria tècnic d'administració general; nivell 26. Jornada completa. 2 vacants.  
  
El termini de presentació d'instàncies serà de 20 dies hàbils a partir de l'endemà a la publicació d'aquest extracte en el BOE.  
Les bases íntegres podran consultar-se a través del següent enllaç: https://canetdenberenguer.sedelectronica.es/, apartat «validació de documents» i amb el següent codi de document: 4Q0ISVDY6ABWYGKERA0BW8T5I  
Cosa que es fa pública per a general coneixement i als efectes oportuns.  
  
Canet d'en Berenguer, 12 d'abril de 2022.- L'alcalde: Pere Joan Antoni Chordá.
Diari Oficial de la Generalitat Valenciana


Sumari del DOGV 9269, del 02-02-2022 (2022/793)

Informació pública de l'actualització de tarifes de proveïment d'aigua potable i manteniment de comptadors a la població de Loriguilla.
---------------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/793


Organisme emissor
:   Aqlara Ciclo Integral del Agua, SA

Tipus de document
:   Anunci

Informació pública de l'actualització de tarifes de proveïment d'aigua potable i manteniment de comptadors a la població de Loriguilla. [2022/793]  
D'acord amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'article esmentat, i en virtut de la dita normativa, es consideren aprovades les tarifes sotmeses a consideració de la Comissió de Preus de la Conselleria d'Economia Sostenible, Sectors Productius, Comerç i Treball. Per tot això,  
  
Aigua potable  
   
Cuota de servei   
 Euros / mes  
   
Calibre de 13 mm 3,429  
 15 mm 3,429  
 20 mm 3,429  
 25 mm 3,429  
 40 mm 3,429  
   
Quota de consum  
  
Tarifes per a: ràdio   
   
   
   
Bloc m³ /trimestre Euros /m³  
Bloc 1 fins a 30 0,2495  
Bloc 2 més de 30 0,3490  
   
Tarifes per a: extrarradi   
   
Bloc m³/trimestre Euros /m³  
Bloc 1 fins a 30 0,5361  
Bloc 2 més de 30 0,6944  
   
   
  
Manteniment de comptadors  
  
 Euros/mes  
Calibre de 13 mm 0,593  
 15 mm 0,593  
 20 mm 0,593  
 25 mm 0,593  
 40 mm 0,593  
  
  
  
Osmosi  
  
  
Quota de servei osmosi  
 Euros/mes  
Calibre de 13 mm 2,971  
 15 mm 2,971  
 20 mm 2,971  
 25 mm 2,971  
 40 mm 2,971  
  
  
Quota de consum osmosi  
  
Tarifes per a: radi   
   
   
  
  
Bloc m³/trimestre Euros/m³  
Bloc 1 fins a 30 0,3221  
Bloc 2 més de 30 0,3555  
   
Tarifes per a: extraradi   
   
Bloc m³/trimestre Euros/m³  
Únic 0,3555  
  
  
  
Quota amortització osmosi Euros/m³  
Únic 2,315  
  
  
Sobre aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 2 de febrer de 2022 € El director general: Javier Olmos Fdez-Corugedo.
Diari Oficial de la Generalitat Valenciana


Sumari del DOGV 9480, del 29-11-2022 (2022/10869)

Anunci pel qual se sotmet a informació pública el projecte de decret del Consell, pel qual s'estableixen els criteris per a garantir menús saludables en serveis de restauració col·lectiva de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10526


Data del document
:   11-11-2022

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * cooperació administrativa

Anunci pel qual se sotmet a informació pública el projecte de decret del Consell, pel qual s'estableixen els criteris per a garantir menús saludables en serveis de restauració col·lectiva de la Comunitat Valenciana. [2022/10769]  
Amb la finalitat de donar publicitat al projecte de decret del Consell, pel qual s'estableixen els criteris per a garantir menús saludables en serveis de restauració col·lectiva de la Comunitat Valenciana, s'obri un període d'informació pública de 15 dies hàbils comptats a partir de l'endemà a la publicació del present anunci en el Diari Oficial de la Generalitat Valenciana, de conformitat amb el que s'estableix en l'article 43.1c de la Llei 5/1983,de 30 de desembre, del Consell i en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.  
  
El text del projecte pot consultar-se en la pàgina web de la Conselleria de Sanitat Universal i Salut Pública http:/www.san.gva.es «Normativa sanitària. Participació ciutadana. Al·legacions a projectes».  
  
Les al·legacions, suggeriments o observacions efectuades per les persones o entitats que es consideren interessades, han de realitzar-se mitjançant correu electrònic dirigit a: promociosalut\_dv@oqx.ks  
  
València, 11 de novembre de 2022.- El director general de Salut Publica i Addiccions: Julio Mañez Prats.
Diari Oficial de la Generalitat Valenciana


Sumari del DOGV 9343, del 19-05-2022 (2022/4213)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació d'una casa rural al terme municipal de Bocairent. Expedient 2598970.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9343

Data del DOGV
:   19-05-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4213


Data del document
:   12-05-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Bocairent
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la implantació d'una casa rural al terme municipal de Bocairent. Expedient 2598970.  
 [2022/4213]  
Admesa a tràmit la sol·licitud de declaració d'interés comunitari promoguda per Rogier Harold Koning, relativa a la implantació d'una casa rural, en sòl no urbanitzable (expedient 2598970), al terme municipal de Bocairent, situada al polígon 22, parcel·la 190, i de conformitat amb el que disposa l'article 223.4.a) del text refós de la llei d'ordenació del territori, urbanisme i paisatge aprovat, pel Decret legislatiu 1/2021, de 18 de juny, del Consell, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interès comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DICs», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 401244030 i 850877247).  
  
  
València, 12 de maig de 2022.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9460, del 31-10-2022 (2022/9886)

RESOLUCIÓ de 25 d'octubre de 2022, de la consellera d'Innovació, Universitats, Ciència i Societat Digital, per la qual es nomena personal eventual.
---------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/9886


Data del document
:   25-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 25 d'octubre de 2022, de la consellera d'Innovació, Universitats, Ciència i Societat Digital, per la qual es nomena personal eventual. [2022/9886]  
De conformitat amb el que es disposa en l'article 20 de la Llei 4/2021, de 16 d'abril, de la Generalitat, de la funció pública valenciana (DOGV 9065, 20.04.2021), així com en el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015) i la correcció d'errades (DOGV 7662, 20.11.2015), resolc:  
  
  
Nomenar Laura Rubio Llinares com a personal eventual amb funcions d'assessora d'assumptes parlamentaris de membres Consell, amb unes retribucions corresponents a la categoria C2, lloc 33190, a Alacant. Aquesta resolució tindrà efectes des del dia 2 de novembre de 2022.  
  
  
Alacant, 25 d'octubre de 2022.- La consellera d'Innovació, Universitats, Ciència i Societat Digital: Josefina Bueno Alonso.
Diari Oficial de la Generalitat Valenciana


Sumari del DOGV 9362, del 15-06-2022 (2022/4770)

Informació pública de l'aprovació del Programa d'actuació integrada per al desenvolupament de la unitat d'execució UE-89.4 del sector SD-8. Expedient 1282/2017.
----------------------------------------------------------------------------------------------------------------------------------------------------------------

### Dades del document

Número de DOGV
:   9362

Data del DOGV
:   15-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4770


Data del document
:   25-05-2022

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * administració local
    * pla d'urbanisme

Informació pública de l'aprovació del Programa d'actuació integrada per al desenvolupament de la unitat d'execució UE-89.4 del sector SD-8. Expedient 1282/2017. [2022/4770]  
El Ple de l'Ajuntament d'Ontinyent, en sessió ordinària celebrada el dia 28 d'octubre del 2021, rectificat per acord plenari de 2 de desembre del 2021 va acordar aprovar el Programa d'actuació integrada formulat per Cristina Ferrero Berlanga i Luis Calabuig Satorres per al desenvolupament de la unitat d'execució UE-89.4 del sector SD-8, en règim de gestió pels propietaris i assignar-los la condició d'urbanitzadors en règim d'excepció licitatòria.  
Pel Decret d'Alcaldia núm. 1832/2022, de 24 de maig, s'ha acordat la inscripció de dit programa en el Registre Municipal de Programes d'Actuació, Secció Primera, amb el número 4-2022.  
La qual cosa es fa pública en compliment del que estableix l'article 133 del Decret legislatiu 1/2021, del Consell d'aprovació del text refós de la Llei d'ordenació del territori, urbanisme i paisatge de la Comunitat Valenciana, amb la publicació del text íntegre del conveni de programació signat al Butlletí Oficial de la Província de València.  
  
  
Ontinyent, 25 de maig de 2022.- El regidor delegat de l'Àrea de Territori i Serveis Municipals (Decret d'alcaldia núm. 1813/2019, de 18 de juny): Joan Sanchis Cambra.